多蒙特唔慣征西 捧馬體會上盤
2024年04月10日 18:01
東網電視
更多新聞短片
歐聯8強首回合,馬德里體育會主場鬥多蒙特。
歐聯8強首回合,馬德里體育會主場鬥多蒙特。馬體會喺鐵帥施蒙尼麾下一向硬淨,主場尤其醒神;多蒙特每逢造訪西甲3巨頭例腳軟,今場凶多吉少,馬體會讓半一照捧上盤。(Now 644周四凌晨3時直播)
馬體會今季聯賽冇以往咁穩定,依家唯一爭冠希望得番歐聯,必集中火力專攻呢項,主帥施蒙尼最叻谷行士氣,鬥心唔使懷疑。佢哋主場出擊每每打高兩班波,今屆4次歐聯主場出擊全勝,包括16強次回合主場贏國際米蘭2比1,成功收復首回合輸0比1失地,再憑互射12碼晉級,盡顯韌力。
其實多蒙特打入8強階段都有啲運仔,佢哋分組賽雖然喺死亡之組突圍,但當時AC米蘭同紐卡素一樣陷傷兵潮,益晒「蜜蜂兵團」,16強又抽中實力較弱嘅燕豪芬,8強遇上馬體會先係真正考驗。多蒙特近5次歐聯作客西甲3巨頭皇馬、巴塞同馬體會,只得1和4負,包括2018年歐聯分組賽作客淨吞馬體會雙蛋,明顯唔慣征西,難擋馬體會猛攻。
更多賠率: